Царква Сьвятога Андрэя (Кіеў)

Андрэеўская царква (па-ўкраінску: Андріївська церква) — барочная царква сьвятога Андрэя ў Кіеве (Украіна). Пабудаваная ў 1744—1767 роках (паводле іншых зьвестак 1749—1754) паводле праекту архітэктара Барталямэа Растрэльлі на Андрэеўскай гары ў памяць наведваньня Кіева імпэратаркай Лізаветай Пятроўнай, на месцы Крыжаўзьвіжанскай царквы. Акрамя гэтага збудаваньня, ва Ўкраіне ёсьць яшчэ адзін твор аўтарства Б. Растрэльлі — Марыінскі палац. Уваходзіць у склад Нацыянальнага запаведніка «Сафія Кіеўская». Вышыня царквы з крыжам — 46 м (з стылабатам — 60 м), даўжыня — 30 м, шырыня — 23 м. Кіраўнік будаўніцтва — І. Мічурын; інтэр’ер (разьба, ляпніна, жывапіс) — А. Антрапаў, Г. Лявіцкі, І. Вішнякоў, П. Барыспалец і іншыя. Літаратура Дегцярьов М. Г., Корнєєва В. І. Андріївська церква. — К.: Цехніка, 1999. — 120 с.: іл.- (Нац. сьвятині Ўкраїни) ISBN 966-575-122-0 Вонкавыя спасылкі Царква Сьвятога Андрэя (Кіеў) — сховішча мультымэдыйных матэрыялаў Старонка будынку на SkyscraperPage.com Абразы Андрэеўскай царквы Гісторыя царквы на сайце «Народны каталёг праваслаўнай архітэктуры»